Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 562/14/6606	Lučenec, 25.3.2015
EEČ : 2-47-33-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry XXXXX, nar. XXXXX hoci bol podľa právoplatného rozsudku Okresného súdu v XXXXX pod č. XXXXX počnúc dňom 01.03.2006 povinný platiť zvýšené výživné mesačne na dcéru v sume minimálneho výživného vo výške 30 % zo sumy životného minima vždy mesačne predom do 15-teho dňa toho ktorého mesiaca k rukám matky dieťaťa XXXXX, nar. XXXXX z XXXXX, takto uloženú povinnosť v obci XXXXX a inde riadne neplnil a za obdobie od 15.05.2013 do 15.01.2015 dlhoval na výživnom celkom 538,77 €, hoci bol trestným rozkazom Okresného súdu v XXXXX č. XXXXX z XXXXX, ktorý nadobudol právoplatnosť a vykonateľnosť dňa 19.03.2012 uznaný vinným z prečinu zanedbanie povinnej výživy podľa § 207 odsek 1, odsek 3 písm. c) Trestného zákona,

lebo zanikla trestnosť činu.

Odôvodnenie:
	Uznesením vyšetrovateľa OR PZ, odboru kriminálnej polície v XXXXX bolo dňa 13.11.2014 pod č. XXXXX začaté trestné stíhanie a zároveň vznesené obvinenie XXXXX, nar. XXXXX pre prečin zanedbanie povinnej výživy podľa § 207 odsek 1, odsek 3 písm. c) Trestného zákona, ktorý mal spáchať spôsobom a v rozsahu uvedenom v skutkovej  vete vo výrokovej časti tohto uznesenia. 

Vyšetrovateľ OR PZ po ukončení vyšetrovania predložil dňa 11.03.2015 na prokuratúru vyšetrovací spis spolu s návrhom na zastavenie trestného stíhania zo dňa 10.03.2015, ktorý návrh odôvodnil splnením podmienok ustanovenia § 86 odsek 1 písmeno a) Trestného zákona obvineným. 

Po preskúmaní návrhu a obsahu vyšetrovacieho spisu som z výpovede obvineného XXXXX zo 07.02.2015 zistil, že uznal neplnenie vyživovacej povinnosti a ďalej po zákonnom poučení ako obvinený odmietol vypovedať s tým, že poučeniu o účinnej ľútosti porozumel a tiež si je vedomý, že v minulosti bol viackrát odsúdený za neplnenie výživného, ktoré chce zaplatiť a predloží o tom doklad.

Svedkyňa - poškodená XXXXX vo výpovedi dňa 02.12.2014 v podstatnej časti uviedla, že obvinený XXXXX neplnil vyživovaciu povinnosť na dcéru XXXXX uloženú mu súdom, pričom dieťa nebolo vystavené nebezpečenstvu núdze, vo výpovedi dňa 19.02.2015 potvrdila, že jej obvinený dlžné výživné uhradil tým, že jej poštovým peňažným poukazom dňa 10.02.2015 vyplatil sumu 593,30 € ako dlžnú sumu výživného.

Zaplatenie výživného vyplýva z priloženého peňažného poštového poukazu.

Podľa § 86 odsek 1 písmeno a)  Trestného zákona  trestnosť činu zaniká aj vtedy  ak ide o prečin zanedbania povinnej výživy podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 

Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu.

	Z uvedeného dôvodu bolo preto potrebné v predmetnej trestnej veci rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Pavel Melo
prokurátor